<classify> Shughuli ya utiaji saini makubaliano ya mikopo kati ya benki hiyo na vikundi hivyo ilifanyika mwishoni mwa wiki iliyopita katika kijiji cha Igomaa, wilayani Mufundi, mkoani Iringa katika hafla iliyohudhuriwa na Mkuu wa Mkoa wa Iringa, Amina Masenza.Taarifa iliyotolewa na Mkurugenzi wa Mikopo na Biashara wa benki hiyo, Robert Pascal, inaonesha vikundi hivyo vinakuwa vya kwanza kuanza kunufaika na mikopo ya benki hiyo ambayo mpaka sasa inafanya kazi katika mikoa sita ya Iringa, Njombe, Morogoro, Tanga, Pwani na Dar es Salaam.Vikundi hivyo na kiasi cha fedha walichopata ni Idodi Farmers Association chenye wakulima 108 Sh milioni 119.3, Igomaa Co-operative Society wakulima 130 Sh milioni 180.4, na Kihorogota Co-operative Society wakulima 85 Sh milioni 77.4.Vingine ni Kilolo Mali Mbichi Amcosi wakulima 31 Sh milioni 53.4, Mgololo Co-operative Society wakulima 87 Sh milioni 132, Mtambula Amcosi wakulima 160 Sh milioni 69, Mufindi Co-operative Society wakulima 152 Sh milioni 221 na Usolanga Co-operative Society wakulima 104 Sh milioni 124.1.Pascal alisema vikundi hivyo vimepata mikopo hiyo baada ya kukidhi vigezo mbalimbali vilivyowekwa na benki hiyo ikiwa ni pamoja na taarifa za akaunti za benki, barua za maombi, usajili wa kikundi, mtiririko wa mapato na matumizi, andiko la biashara, katiba, cheti cha ukomo wa madeni, taarifa za ukaguzi wa fedha na dhamana za mikopo.Mwenyekiti wa Bodi ya TADB, Rosebud Kurwijila alisema tangu bodi ya benki hiyo izinduliwe mwaka 2013, walikuwa katika maandalizi ya kimkakati ya namna ya kuwafikishia mikopo hiyo wakulima.Leo tumeanza, tumetoa mikopo kwa wakulima nyumbani kwao, yaani benki imewafuata wakulima huko huko walipo mashambani kwao na kuwapa mikopo, ni jambo la kujivunia sana, alisema.Alisema benki hiyo imeanza kazi na itaendelea kutoa mikopo kwa wakulima wadogo wadogo nchi nzima, hatua kwa hatua ikilenga kuwafikia wakulima wengi kwa kadri itakavyowezekana.Mkurugenzi Mwendeshaji wa TADB, Thomas Samkyi alisema vikundi hivyo ni kati ya vikundi 89 vya wakulima vya mkoani Iringa walivyovipatia elimu ya jinsi ya kunufaika na mikopo hiyo, Oktoba mwaka jana.Alisema mikopo hiyo inayotozwa riba ya asilimia saba hadi nane inatolewa kwa ajli ya kufanikisha shughuli za kilimo kwenye minyororo ya thamani katika mazao ya nafaka mahindi na mpunga, mifungo ngombe wa nyama na maziwa na ufugaji wa kuku wa kienyeji, uvivi samaki, mboga, matunda, viungo, maua na mazao yanayosindikwa viwandani.  <topic>: uchumi 